# data[].attributes.body
Melalui berita yang telah dipilih, ia membincangkan tentang penggunaan gajet yang boleh menyebabkan keluarga sendiri terabai. Walaupun penggunaan gajet penting untuk mendapatkan sesuatu maklumat tetapi ia boleh memudaratkan apabila digunakan secara berlebihan dan tidak dikawal. Ada juga segelintir ibu bapa yang leka bermain gajet sehingga mengabaikan tanggungjawab mereka dan menyebabkan hubungan renggang kerana kurangnya komunikasi di antara ahli keluarga. Pelbagai cara boleh dilakukan agar masalah penggunaan gajet ini dapat ditangani.

# data[].attributes.attachment_link.readable_text
TUMPAT - Tidak dinafikan penggunaan telefon pintar penting untuk mendapatkan maklumat.

Bagaimanapun, mendidik anak-anak dengan penggunaan telefon pintar banyak memberikan kesan buruk.

Malah, ada kes menyebabkan hubungan keluarga retak gara-gara gajet.

Isteri Menteri Besar, Datin Siti Zubaidah Ab Hamid berkata, cabaran hari ini apabila ibu bapa sibuk dengan telefon pintar sehingga mengabaikan keluarga masing-masing.

"Malah di rumah sekali pun, ayah, ibu dan anak-anak menghabiskan masa dengan telefon pintar sehingga hubungan kekeluargaan renggang disebabkan kurang berkomunikasi.

"Sedangkan untuk mendidik anak-anak, ibu bapa perlu banyak berkomunikasi dan bukannya dibiarkan bermain dengan gajet tersebut," katanya.

Beliau berkata demikian ketika berucap di program Bengkel Ibu Bapa Muda Dun Pasir Pekan, Pusat Khidmat Dun Pasir Pekan Wisma Ibadurrahman anjuran Urusetia Pembangunan Wanita keluarga Kebajikan negeri Kelantan di pekarangan Wisma Ibadurahman Kampung Paloh, di sini.

Tambah Siti Zubaidah, untuk menangani masalah itu, sesebuah rumah tangga perlu dihidupkan dengan dengan al-Quran.

"Gantikan permainan gajet itu dengan pasangkan rakaman bacaan Al-Quran, menyebut nama-nama ALLAH.

"Jika ke majlis ilmu, elakkan bermain telefon pintar kerana ia boleh hilang fokus. Yang penting ibu bapa perlu berubah dengan mengawal penggunaan telefon pintar, jangan menghadap telefon pintar sepanjang masa sehingga keluarga terabai," katanya.

# data[].attributes.attachment_link.description
TUMPAT - Tidak dinafikan penggunaan telefon pintar penting untuk mendapatkan maklumat. Bagaimanapun, mendidik anak-anak dengan penggunaan telefon pintar banyak memberikan kesan buruk. Malah, ada kes menyebabkan hubungan keluarga retak gara-gara gajet. Isteri Menteri Besar, Datin Siti Zubaidah Ab Hamid berkata, cabaran hari ini apabila ibu bapa sibuk dengan telefon pintar sehingga mengabaikan keluarga masing-masing.

# data[].attributes.body
Antara kebaikan gajet ialah memudahkan individu untuk mencari maklumat. Kita tidak akan banyak membuang masa apabila menggunakan gajet untuk mencari maklumat berbanding apabila kita pergi ke perpustakaan untuk mencari maklumat. Selain itu, kebaikan gajet ialah ia boleh memudahkan urusan harian seperti orang yang berniaga yang menggunakan gajet untuk berhubung dengan pelanggan.

Aplikasi di dalam gajet juga boleh membantu kanak-kanak belajar secara sendiri kerana lebih menarik dan tidak bosan. Hal ini adalah kerana kanak-kanak lebih mudah belajar melalui imej yang bergerak dan berbunyi.

# data[].attributes.body
Antara keburukan menggunakan gajet secara berlebihan ialah ia akan mengurangkan komunikasi di antara ahli keluarga. Perselisihan faham dan pergaduhan mungkin boleh berlaku. Ini adalah kerana mereka lebih gemar untu bermain dengan gajet kerana ianya tidak bosan. Selain itu, bagi kanak-kanak ia boleh mendatangkan masalah rabun dan boleh menyebabkan kesihatan terganggu akibat bermain gajet dengan lama dan kerap. Mereka juga boleh hilang fokus sewaktu proses pembelajaran apabila terlalu obses dengan penggunaan gajet

# data[].attributes.body
Cabaran yang dialami apabila menggunakan gajet ialah sikap anak-anak yang sudah terbiasa dengan penggunaan gajet dan tidak boleh berenggang dengannya. Oleh itu, ibu bapa perlulah mengatasi masalah ini dengan memantau dan mengawal anak-anak sewaktu mereka bermain dengan gajet terutama anak-anak yang masih kecil. Ibu bapa juga turut bersama-sama anak-anak mereka menggunakan gajet tersebut. Selain itu, ibu bapa juga boleh membawa anak-anak beriadah dan meluangkan masa bersama agar anak-anak tidak bosan jika berada di rumah. Seterusnya, penggunaan gajet boleh dihadkan dengan membenarkan anak-anak bermain pada waktu siang tetapi pada waktu malam dikhaskan untuk berehat

# data[].attributes.body
Kesimpulannya, penggunaan gajet memberikan kita kebaikan dan adakalanya memyebabkan keburukan kepada kita. Bagaimana kita menentukan sama ada ia membawa kebaikan atau keburukan adalah bergantung kepada diri kita sendiri. Sebagai ibu bapa, kita mestilah mahukan yang terbaik untuk keluarga kita sendiri jadi ibu bapa perlulah melakukan perkara yang dapat mencegah anak-anak daripada bergantung dengan gajet di dalam kehidupan mereka.